
Olje- og energidepartementet har no gitt konsesjon til kraftlinje mellom Holen i Bykle og Skåreheia i Birkenes kommune, Aust-Agder. Departementet har tatt omsyn til m.a. DN sitt råd om å velje det austlege av to moglege traséalternativ på strekninga Holen-Hisdalen i Setesdalen. 
OED skriv i konsesjonsavgjerda:

Det er eit sentralt mål for styresmaktene å skape best moglege levekår for villreinen og verne om økosystemet i området. Dei statlege naturforvaltningsorgana går klart inn for at alternativ 2.2 bør veljast. Departementet har ut frå ei heilskapleg vurdering kome til at omsynet til villreinen og vernet av økosystemet må gå føre omsynet til landskapsverdiane lokalt. Departementet vil difor endre NVE sitt vedtak for denne del av traseen slik at Statnett blir gjeve konsesjon til alternativ 2.2.

